Kregiñ a ra ar film e Nice, emañ Jen o vakañsiñ gant he zud goude bezañ bet dilezet gant he mignon. Du-hont e kej gant Spencer,  ur paotr koant a zo ivez lazher a vicher. Tri bloaz warlerc'h e vevont ur vuhez trankil er Stadoù-Unanet, dimezet hag all. Spencer en doa paouezet gant e labour da vare Nice, setu n'eo ket trubuilhet gant-se (ken). Un deiz bennak avat e vez adtapet gant e vuhez kent, dres pa zizolo Jen eo dougerez. Ret e vo dezho tec'hout ha n'em gannañ gant a bep seurt tud, mignoned pe amezeien. Un toulladig traoù fentus a zo er film, ar penn-kentañ a zo plijus dreist-holl. Ur wech diskoachet ar sekredoù avat n'eus ket  kalz a dra estreget redadegoù kirri… Mamm ha tad Jen a zo fentus awalc'h ivez, Catherine O'Hara oc'h evañ alkool ordin ha Tom Selleck o klask gwareziñ e verc'h en un doare reut… Dipitus-tre neuze, filmoù kalz gwelloc'h a zo gant memes temoù.